《有诣常宁拜舍利塔者以偈赠之》
宋代·释谷泉

诸禅结伴游玉塔，灵踪胜境将心劄。
归来举似春如何，何似狂僧无缝塔。
无缝塔，最难邈，
岂同白玉受人踏。五湖四海尽云奔，
踏破几多鞋与靸。无缝塔，
甚匼匝，若遇同人方始答。
忽然展手借样看，便与拦腮鼓一搭。

作者简介：释谷泉，衡岳芭蕉庵住持，一号大道禅师（《五灯会元》卷一二），泉州（今属福建）人。受法汾阳善昭禅师，乃临济宗南岳下十世。朝归放浪湘中，参谒慈明禅师于道吾寺，住灵峰寺，后移住芭蕉庵。嘉祐中卒（《禅林僧宝传》卷一五），年九十二（《神僧传》卷九）。今录诗六首。